La Amistad

La Amistad je medzinárodný park v pohraničnej oblasti medzi Kostarikou a Panamou. Kostarický park bol v roku 1982 vyhlásený biosférickou rezerváciou a o rok neskôr bol zapísaný  na zoznam svetového dedičstva UNESCO. Panamská časť vznikla v roku 1988 a v roku 1990 bola pripísaná na zoznam svetového dedičstva.

 Geografické vymedzenie 
Celková rozloha parku je viac ako 400 000 ha.
 Panamská časť zaberá 207 000 ha a rozprestiera sa v provincii Bocas del Toro a čiastočne aj v provincii Chiriquí.
 Kostarická časť má rozlohu okolo 199 147 ha. Zasahuje do 2 kostarických provincií: Puntarenas a Limón.

 Fauna a flóra 
Park sa nachádza v pohorí Cordillera de Talamanca.http://www.inbio.ac.cr Väčšina parku je porastená tropickým dažďovým lesom, vo vyšších častiach sa vyskytuje hmlistý les. Jedná sa o jeden z regiónov celej Strednej Ameriky s najsúvislejšími a neporušenými lesnými porastmi. Najnižšie miesto parku je len 100 metrov nad hladinou mora. Vrcholky pohoria presahujú výšku až 3 000 metrov.
Z mačkovitých šeliem sa tu vyskytuje jaguár, puma, ocelot, jaguarundi  a oncilla. Bolo tu napočítaných na 500 druhov vtákov (z toho 49 endemických) a 115 plazov a obojživelníkov.

 Ďalšie územia 
Biosférická rezervácia zahŕňa okrem samostatného medzinárodného parku La Amistad aj niekoľko ďalších chránených území v Kostarike.Informácie o biosférickej rezervácii na stránkach UNESCOInformácie o biosférickej rezervácii na stránkach Organizácie amerických štátov Menovite sa jedná o:
 Národný park Chirripó
 Národný park Tapantí
 Národný park Barbilla
 Územie Las Tablas, Río Macho a Hito Cerere
 Niekoľko indiánskych rezervácií

 Referencie 


 Iné projekty 

 Externé odkazy 
 La Amistad vo World Database on Protected Areas (Costa Rica/Panama) 
 Nationalpark La Amistad 
 Stránka UNESCO

 Zdroj 

Kategória:Národné parky v Kostarike
Kategória:Národné parky v Paname
Kategória:Lokality Svetového dedičstva v Kostarike
Kategória:Lokality Svetového dedičstva v Paname